Gyu Kaku Japanese BBQ ร้านอาหารญี่ปุ่นประเภทปิ้งย่าง ร้านนี้อยู่ในห้าง SQ 1 ชั้น 4 นอกจากอาหารตามสั่งแล้ว ที่ร้านยังจัดเซ็ตแบบ Buffet ไว้  3 ราคา คือ 499฿, 599฿ และ 699฿ ให้เวลาทานได้ชั่วโมงครึ่ง ส่วนเครื่องดื่มก็มีพวกชากาแฟและน้ำอัดลมโดยถ้าเลือกแบบเติมไม่อั้นก็เพิ่มอีก 35฿ ราคานี้ยังไม่รวมเซอร์วิสชาร์ทอีก 10% และ VAT อีก 7%

วันนี้อยากกินแต่เนื้อ เลยสั่งเนื้อมาลอง นอกจากเนื้อแล้วยังมีอาหารหลากหลายให้เลือกจากในเมนูและบนเคาน์เตอร์  อาหารที่ได้ชิมก็มี 

เนื้อวากิวสันคอ Wagyu Rosu เป็นเนื้อที่นุ่มนิ่มชิ้นเล็กแล่บาง ย่างแบบ Medium rare พลิกซ้ายพลิกขวาในเตาถ่านร้อนๆ จิ้มน้ำจิ้มแล้วเข้าปากเลยอร่อยมาก

ลิ้นวัว Gyu-Tongue ได้ลิ้นวัวแล่บาง ชิ้นขนาดพอดี แต่เนื้อไม่ค่อยนุ่มเท่าไหร่ เคี้ยวสนุกเด้งดึ้ง แต่ต้องเคี้ยวนานกว่าจะกลืนกินได้

เนื้อมิซูจิ (Misuji with Ponzu)  ได้เนื้อแล่มาชิ้นใหญ่มีลายหินอ่อนชัดเจนและมีเอ็นอยู่ตรงกลาง รสชาตินุ่มนิ่มได้รสเนื้อดีครับ

เนื้อซี่โครงติดมันหมักในซอสทาเระ Gyu-Kaku karubi Tare เนื้อซี่โครงติดมันอย่างยาวในโถเคลือบสีขาว Ippon Kraubi เนื้อติดมันมีพังผืดแถมมาตรงด้านใน เนื้อเหนียวเคี้ยวนานมากจนต้องคายออกเลยครับ

วากิวโรส (เนื้อสันคอ)  เนื้อติดมัน ย่างมาแล้วไม่แข็งมันนุ่มนิ่มรสชาติใช้ได้อยู่ครับ

อาหารบนเคาน์เตอร์ก็มีให้เลือกอีกเยอะแยะ แยกเป็นสองฝั่งฝั่งหนึ่งก็เป็นอาหารประเภททอดกับอีกฝั่งหนึ่งเป็นน้ำจิ้มกับ แจแปนิสโรล อาหารที่ได้ลองชิมก็มี มันฝรั่งบดเนื้อกุ้ง Ebi Korokke ได้มันบดเนื้อนิ่มมีรสกุ้งจิ้มกับน้ำจิ้มไก่ก็อร่อยดีแต่มันบดออกเย็นเป็นนิดนึ่ง แต่เอาไปวางบนเตาแป๊บเดี๋ยวก็อุ่นอยู่ ไก่คาราเกะได้ไก่ชิ้นพอดีแต่ว่าเย็นไปหน่อย เอาไปวางบนเตาถ่านร้อนๆแป๊บเดี๋ยวก็อุ่นดีไก่ก็รสชาติจัดจ้านดี ส่วนเครื่องดื่มแบบเติมได้ไม่อั้นก็คือแป๊บซี่กับน้ำแข็ง ตบท้ายด้วย ไอศครีมรสวานีลา ได้ Softcream ราดคาราเมลแบบญี่ปุ่น

บรรยากาศในร้านจะดูค่อนข้างเล็ก ไม่ค่อยชอบม่านไม้ไผ่ที่มาแขวนกั้นตรงกลางระหว่างโต๊ะ ทั้งที่ไม่มีลูกค้านั่งอยู่อีกข้างหนึ่ง ทำให้โต๊ะดูคับแคบและ รู้สึกอึดอัด พนักงานในร้านให้การบริการดีมาก คอยให้ข้อมูลและคอยดูแลลูกค้าเป็นอย่างดี